་ཁྲོའི་མྱོས་འབྱངགནག་སསོ།།

༄༅༅།རྒྱ་གར་སྐད་དུ།བོ་དྷི་པ་ཤྲཱི་པྲ་དཱི་པཾ།བོད་སྐད་དུ།བྱང་ཆུབ་ལམ་གྱི་སྒྲོན་མ།བྱང་ཆུབ་སེམས་དཔའ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།དུས་གསུམ་རྒྱལ་བ་ཐམས
ཅད་དག་དང་དེའི་ཆོས་དང་།།དགེ་འདུན་རྣམས་ལ་གུས་པ་ཆེན་པོས་ཕྱག་བྱས་ཏེ།།སློབ་མ་བཟང་པོ་བྱང་ཆུབ་འོད་ཀྱིས་བསྐུལ་གྱུར་པས།།བྱང་ཆུབ་ལམ་གྱི་སྒྲོན་མ་རབ་ཏུ་གསལ་བར་བྱ།།ཆུང་ངུ་འབྲིང་དང་མཆོག
གྱུར་པས།།སྐྱེས་བུ་གསུམ་དུ་ཤེས་པར་བྱ།།དེ་དག་མཚན་ཉིད་རབ་གསལ་བ།།སོ་སོའི་དབྱེ་བས་བྲི་བར་བྱ།།གང་ཞིག་ཐབས་ནི་གང་དག་གིས།།འཁོར་བའི་བདེ་བ་ཙམ་དག་ལ།།རང་ཉིད་དོན་དུ་གཉེར་བྱེད
པ།།དེ་ནི་སྐྱེས་བུ་ཐ་མར་ཤེས།།སྲིད་པའི་བདེ་ལ་རྒྱབ་ཕྱོགས་ཤིང་།།སྡིག་པའི་ལས་ལས་ལྡོག་བདག་ཉིད།།གང་ཞིག་རང་ཞི་ཙམ་དོན་གཉེར།།སྐྱེས་བུ་དེ་ནི་འབྲིང་ཞེས་བྱ།།རང་རྒྱུད་གཏོགས་པའི
སྡུག་བསྔལ་གྱིས།།གང་ཞིག་གཞན་གྱི་སྡུག་བསྔལ་ཀུན།།ཡང་དག་ཟད་པར་ཀུན་ནས་འདོད།།སྐྱེས་བུ་དེ་ནི་མཆོག་ཡིན་ནོ།།སེམས་ཅན་དམ་མ་བྱང་ཆུབ་མཆོག།།འདོད་པར་གྱུར་པ་དེ་དག་ལ།།བླ་མ

༅རྣམས་ཀྱིས་བསྟན་པ་ཡི།།ཡང་དག་ཐབས་ནི་བཤད་པར་བྱ།།རྫོགས་སངས་བྲིས་སྐུ་ལ་སོགས་དང་།།མཆོད་རྟེན་དམ་ཆོས་མངོན་ཕྱོགས་ནས།།མེ་ཏོག་བདུག་སྤོས་དངོས་པོ་དག།ཅི་འབྱོར་པ་ཡིས
མཆོད་པར་བྱ།།ཀུན་བཟང་སྤྱོད་ལས་གསུངས་པ་ཡི།།མཆོད་པ་རྣམ་པ་བདུན་དག་ཀྱང་།།བྱང་ཆུབ་སྙིང་པོའི་མཐར་ཐུག་པར།།མི་ལྡོག་པ་ཡི་སེམས་དག་གིས།།དཀོན་མཆོག་གསུམ་ལ་རབ་དད་ཅིང་།།པུས་མོའི་ལྷ་ང་སར་
བཙུགས་ནས།།ཐལ་མོ་སྦྱར་བར་བྱས་ནས་ནི།།དང་པོར་སྐྱབས་འགྲོ་ལན་གསུམ་བྱ།།དེ་ནས་སེམས་ཅན་ཐམས་ཅད་ལ།།བྱམས་པའི་སེམས་ནི་སྔོན་འགྲོ་བས།།ངན་སོང་གསུམ་དང་སྐྱེ་སོགས་དང་།།འཆི་འཕོ་སོགས་
ཀྱིས་སྡུག་བསྔལ་བའི།།འགྲོ་བ་མ་ལུས་ལ་བལྟས་ཏེ།།སྡུག་བསྔལ་གྱིས་ནི་སྡུག་བསྔལ་བ།།སྡུག་བསྔལ་སྡུག་བསྔལ་རྒྱུ་མཚན་ལས།།འགྲོ་བ་ཐར་པར་འདོད་པ་ཡིས།།ལྡོག་པ་མེད་པར་དམ་བཅས་པའི།།བྱང་ཆུབ
སེམས་ནི་བསྐྱེད་པར་བྱ།།དེ་ལྟར་སྨོན་པའི་སེམས་དག་ནི།།བསྐྱེད་པའི་ཡོན་ཏན་གང་ཡིན་པ།།དེ་ནི་སྡོང་པོ་བཀོད་པ་ཡི།།མདོ་ལས་བྱམས་པས་རབ་ཏུ་བཤད།།དེ་ཡིས་མདོ་ཀློག་པའམ་བླ་མ་ལ་མཉན་ཏེ།།རྫོགས་པའི་བྱང

ཆུབ་སེམས་ཀྱི་ཡོན་ཏན་མཐའ་མེད་པ།།རྣམ་པར་ཤེས་པར་བྱས་ལ་དེ་གནས་རྒྱུ་མཚན་དུ།།དེ་ལྟར་ཡང་དང་ཡང་དུ་སེམས་ནི་བསྐྱེད་པར་བྱ།།དཔས་སྦྱིན་གྱིས་ཞུས་མདོ་དག་ལས།།འདི་ཡི་བསོད་ནམས་རབ་བསྟན་པ།།གང་དེ་ཚིགས་བཅད་གསུམ་ཙམ་དུ།།མདོར་བསྡུས་འདིར
་བྲི་བར་བྱ།།བྱང་ཆུབ་སེམས་ཀྱི་བསོད་ནམས་གང་།།དེ་ལ་གལ་ཏེ་གཟུགས་མཆིས་ན།།ནམ་མཁའི་ཁམས་ནི་ཀུན་གང་སྟེ།།དེ་ནི་དེ་བས་ལྷག་པར་འགྱུར།།གངྒཱའི་བྱེ་མའི་གྲངས་སྙེད་ཀྱི།།སངས་རྒྱས་ཞིང་རྣམས་མི་གང་གིས།།རིན་ཆེན་དག་གིས་ཀུན་བཀང་སྟེ།།འཇིག
ན་ན་མགོན་ལ་ཕུལ་བ་བས།།གང་གིས་ཐལ་མོ་སྦྱར་བགྱིས་ཏེ།།བྱང་ཆུབ་ཏུ་ནི་སེམས་བཏུད་ནས།།མཆོད་པ་འདི་ནི་ཁྱད་པར་འཕགས།།དེ་ལ་མཐའ་ནི་མ་མཆིས་སོ།།བྱང་ཆུབ་སྨོན་པའི་སེམས་དག་བསྐྱེད་ནས་ནི།།འབད་པ་མང་པོས་ཀུན་ཏུ་སྤེལ་བྱ་ཞིང་།།འདི་ནི་སྐྱེ་བ་གཞན་།
འང་དྲན་དོན་དུ།།ཇི་སྐད་བཤད་པའི་བསླབ་པའང་ཡོངས་སུ་བསྲུང་།།འཇུག་སེམས་བདག་ཉིད་སྡོམ་པ་མ་གཏོགས་པར།།ཡང་དག་སྨོན་པ་འཕེལ་བར་འགྱུར་མ་ཡིན།།རྫོགས་པའི་བྱང་ཆུབ་སྨོན་པ་འཕེལ་འདོད་པས།།དེ་ཕྱིར་འབད་པས་འདི་ནི་ངེས་པར་བླང་།།སོ་སོར་ཐར་པ་རིས།།
དུན་གྱི།།རྟག་ཏུ་སྡོམ་གཞན་ལྡན་པ་དག།བྱང་ཆུབ་སེམས་དཔའི་སྡོམ་པ་ཡི།།སྐལ་པ་ཡོད་ཀྱི་གཞན་དུ་མིན།།སོ་སོར་ཐར་པ་རིས་བདུན་དུ།།དེ་བཞིན་གཤེགས་པས་བཤད་པ་ལ།།ཚངས་སྤྱོད་དཔལ་ནི་མཆོག་ཡིན་ཏེ།།དགེ་སློང་སྡོམ་པ་དག་ཏུ་བཞེད།།བྱང
བ་སེམས་དཔའི་ས་དག་གི།།ཚུལ་ཁྲིམས་ལེའུར་གསུངས་ཆོ་གའི།།ཡང་དག་མཚན་ཉིད་ལྡན་པ་ཡི།།བླ་མ་བཟང་ལས་སྡོམ་པ་བླང་།།སྡོམ་པའི་ཆོ་ག་ལ་མཁས་དང་།།བདག་ཉིད་གང་ཞིག་སྡོམ་ལ་གནས།།སྡོམ་པ་འབོགས་བཟོད་སྙིང་རྗེར་ལྡན།།བླ་མ
ཟང་པོར་ཤེས་པར་བྱ།།དེ་ལས་འབད་ལ་འདི་འདྲ་བའི།།གལ་ཏེ་བླ་མ་མ་རྙེད་ན།།དེ་ལས་གཞན་སྡོམ་ནོད་པ་ཡི།།ཆོ་ག་ཡང་དག་བཤད་པར་བྱ།།དེ་ལ་སྔོན་ཚེ་འཇམ་པའི་དཔལ།།ཨམྦ་རཱ་ཛར་གྱུར་པ་ཡིས།།ཇི་ལྟར་བྱང་ཆུབ་ཐུགས་བསྐྱེད་པ།།འཇམ་དཔལ་གྱི་ནི

སངས་རྒྱས་ཞིང་།།རྒྱན་གྱི་མདོ་ལས་བཤད་པ་ལྟར།།དེ་བཞིན་འདིར་ནི་རབ་གསལ་བྲི།།མགོན་པོ་རྣམས་ཀྱི་སྤྱན་སྔ་རུ།།རྫོགས་པའི་བྱང་ཆུབ་སེམས་བསྐྱེད་ཅིང་།།འགྲོ་བ་ཐམས་ཅད་མགྲོན་དུ་གཉེར།།དེ་དག་འཁོར་བ་ལས་བསྒྲལ་ལོ།།གནོད
སེསེམས་ཁྲོ་བའི་སེམས་ཉིད་དང་།།སེར་སྣ་དང་ནི་ཕྲག་དོག་ཉིད།།དེང་ནས་བཟུང་ནས་བྱང་ཆུབ་མཆོག།ཐོབ་ཀྱི་བར་དུ་མི་བྱའོ།།ཚངས་པར་སྤྱོད་པ་སྤྱད་བྱ་ཞིང་།།སྡིག་དང་འདོད་པ་སྤང་བར་བྱ།།ཚུལ་ཁྲིམས་སྡོམ་པ་ལ་དགའ་བས།།སངས་རྒྱས་རྗེས་སུ་བསླབ་པར་བྱ།།བདག
ཉིད་མྱུར་བའི་ཚུལ་གྱིས་ནི།།བྱང་ཆུབ་ཐོབ་པར་མི་སྤྲོ་ཞིང་།།སེམས་ཅན་གཅིག་གི་རྒྱུ་ཡིས་ནི།།ཕྱི་མའི་མུ་མཐར་གནས་པར་བགྱི།།ཚད་མེད་བསམ་གྱིས་མི་ཁྱབ་པའི།།ཞིང་དག་རྣམ་པར་སྦྱང་བར་བྱ།།མིང་ནས་བཟུང་བ་བྱས་པ་དང་།།ཕྱོགས་བཅུ་དག་ཏུ་རྣམ་པར་གནས།།།
བདག་གིས་ལུས་དང་ངག་གི་ལས།།ཐམས་ཅད་དུ་ནི་དག་པར་བྱ།།ཡིད་ཀྱི་ལས་ཀྱང་དག་བྱ་སྟེ།།མི་དགེའི་ལས་རྣམས་མི་བྱའོ།།རང་གི་ལུས་ངག་སེམས་ནི་རྣམ་དག་རྒྱུ།།འཇུག་པའི་སེམས་ཀྱི་བདག་ཉིད་སྡོམ་གནས་པས།།ཚུལ་ཁྲིམས་བསླབ་པ་གསུམ་ལ་ལེགས་བསླབས
པས།།ཚུལ་ཁྲིམས་བསླབ་པ་གསུམ་ལ་གུས་ཆེར་འགྱུར།།དེ་བས་རྣམ་ངག་རྫོགས་བྱང་ཆུབ།།བྱང་ཆུབ་སེམས་དཔའི་སྡོམ་པ་ནི།།འབད་པར་བྱས་པས་རྫོགས་བྱང་ཆུབ།།ཚོགས་ནི་ཡོངས་སུ་རྫོགས་པར་འགྱུར།།བསོད་ནམས་ཡེ་ཤེས་རང་བཞིན་གྱི།།ཚོགས་ནི
ཡོངས་སུ་རྫོགས་པ་ཡི།།རྒྱུ་ནི་སངས་རྒྱས་ཐམས་ཅད་དག།མངོན་ཤེས་བསྐྱེད་པ་ཉིད་དུ་བཞེད།།ཇི་ལྟར་འདབ་གཤོག་མ་སྐྱེས་པའི།།བྱ་ནི་མཁའ་ལ་འཕུར་མི་ནུས།།དེ་བཞིན་མངོན་ཤེས་སྟོབས་བྲལ་བས།།སེམས་ཅན་དོན་བྱེད་ནུས་མ་ཡིན།།མངོན་ཤེས་ལྡན་པའི་ཉིན་མཚན་གྱི།།།
བསོད་ནམས་དག་ནི་གང་ཡིན་དེ།།མངོན་ཤེས་དག་དང་བྲལ་གྱུར་ལ།།སྐྱེ་བ་བརྒྱར་ཡང་ཡོད་མ་ཡིན།།མྱུར་དུ་རྫོགས་པའི་བྱང་ཆུབ་ཚོགས།།ཡོངས་སུ་རྫོགས་པར་འདོད་གྱུར་པ།།དེས་ནི་འབད་བྱས་མངོན་ཤེས་དག།འགྲུབ་པར་འགྱུར་གྱི་ལེ་ལོས་མིན།།ཞི་གནས་གྲུབ་པ་མ་ཡིན།།

དེས།།མངོན་ཤེས་འབྱུང་བར་མི་འགྱུར་བས།།དེ་ཕྱིར་ཞི་གནས་བསྒྲུབ་པའི་ཕྱིར།།ཡང་དང་ཡང་དུ་འབད་པར་བྱ།།ཞི་གནས་ཡན་ལག་རྣམ་ཉམས་པས།།རབ་ཏུ་འབད་དེ་བསྒོམས་བྱས་ཀྱང་།།ལོ་ནི་སྟོང་ཕྲག་དག་གིས་ཀྱང་།།ཏིང་འཛིན་འགྲུབ་པར་མི་འགྱུར་རོ།།དེ་ཕྱིར།།
ཏིང་འཛིན་ཚོགས་ལེའུ་ལས།།གསུངས་པའི་ཡན་ལག་ལ་ལེགས་གནས།།དམིགས་པ་གང་རུང་ཅིག་དག་ལའང་།།ཡིད་ནི་དགེ་ལ་བཞག་པར་བྱ།།རྣལ་འབྱོར་ཞི་གནས་གྲུབ་གྱུར་ན།།མངོན་ཤེས་དག་ཀྱང་འགྲུབ་པར་འགྱུར།།ཤེས་རབ་ཕ་རོལ་ཕྱིན་སྦྱོར་དང་།།བྲལ་བས་སྒྲིབ་ད་
ཟད་མི་འགྱུར།།དེ་ཕྱིར་ཉོན་མོངས་ཤེས་བྱ་ཡི།།སྒྲིབ་པ་མ་ལུས་སྤང་བའི་ཕྱིར།།ཤེས་རབ་ཕ་རོལ་ཕྱིན་རྣལ་འབྱོར།།རྟག་ཏུ་ཐབས་བཅས་བསྒོམ་པར་བྱ།།ཐབས་དང་བྲལ་བའི་ཤེས་རབ་དང་།།ཤེས་རབ་བྲལ་བའི་ཐབས་དག་ཀྱང་།།གང་ཕྱིར་འཆིང་བ་ཞེས་གསུངས་ལ།།།
དེ་དེ་ཕྱིར་གཉིས་ཀ་སྤང་མི་བྱ།།ཤེས་རབ་གང་དང་ཐབས་གང་ཞེས།།ཐེ་ཚོམ་དག་ནི་སྤང་བྱའི་ཕྱིར།།ཐབས་རྣམས་དང་ནི་ཤེས་རབ་ཀྱི།།ཡང་དག་དབྱེ་བ་གསལ་བར་བྱ།།ཤེས་རབ་ཕ་རོལ་ཕྱིན་སྤངས་པའི།།སྦྱིན་པའི་ཕ་རོལ་ཕྱིན་ལ་སོགས།།དགེ་བའི་ཚོགས་རྣམས་
ཐམས་ཅད་དག།རྒྱལ་བ་རྣམས་ཀྱིས་ཐབས་སུ་བཤད།།ཐབས་བསྒོམས་དབང་གིས་བདག་ཉིད་ཀྱིས།།གང་ཞིག་ཤེས་རབ་རྣམ་བསྒོམས་པ།།དེས་ནི་བྱང་ཆུབ་མྱོར་དུ་འཐོབ།།བདག་མེད་གཅིག་པུ་བསྒོམས་པས་མིན།།ཕུང་པོ་ཁམས་དང་སྐྱེ་མཆེད་རྣམས།།སྐྱེ།
བ་མེད་པར་རྟོགས་གྱུར་པའི།།རང་བཞིན་སྟོང་ཉིད་ཤེས་པ་ནི།།ཤེས་རབ་ཅེས་ནི་ཡོངས་སུ་བཤད།།ཡོད་པ་སྐྱེ་བ་རིགས་མིན་ཏེ།།མེད་པའང་ནམ་མཁའི་མེ་ཏོག་བཞིན།།ཉེས་པ་གཉིས་ཀར་ཐལ་འགྱུར་ཕྱིར།།གཉིས་ཀ་དག་ཀྱང་འབྱུང་བ་མིན།།དངོས་པོ་རང་ལས་མི་།
སྐྱེ་ཞིང་།།གཞན་དང་གཉིས་ཀ་ལས་ཀྱང་མིན།།རྒྱུ་མེད་ལས་མིན་དེ་ཡི་ཕྱིར།།ངོ་བོ་ཉིད་ཀྱིས་རང་བཞིན་མེད།།ཡང་ན་ཆོས་རྣམས་ཐམས་ཅད་དག།གཅིག་དང་དུ་མས་རྣམ་དཔྱད་ན།།ངོ་བོ་ཉིད་ནི་མི་དམིགས་པས།།རང་བཞིན་མེད་པ་ཉིད་དུ་ངེས།།སྟོང་ཉིད་བདུན་ཅུའི་རིགས་

།ཀྱི་ཚོད་ཀྱང་རིག་པར་བྱ།།དབང་པོ་རྣམས་ཀྱི་སྒོ་ཡང་བསྡམ།།ནམ་གྱི་ཆ་སྟོད་ཆ་སྨད་ལ།།མི་ཉལ་རྣལ་འབྱོར་བརྩོན་པར་བྱ།།ཁ་ན་མ་ཐོ་བྲ་རབ་ལའང་།།ཤིན་ཏུ་འཇིགས་པ་བསྐྱེད་པར་བྱ།།མཚན་མོ་ཆ་གསུམ་བགོ་བྱ་སྟེ།།ཐ་མའི་ཆ་ལ་ལྡང་བར་བྱ།།
གདོང་ལ་སོགས་པ་བཀྲུ་བའམ།།ཡང་ན་མ་བཀྲུས་པར་ཡང་རུང་།།བདེ་བའི་སྟན་ལ་འདུག་ནས་ནི།།ཆོས་རྣམས་ཆོས་ཉིད་དྲན་པར་བྱ།།མཚན་མས་གཡེངས་སམ་མ་ནུས་ན།།ལངས་ལ་དངོས་པོར་སྣང་བ་ཀུན།།སྒྱུ་མ་ལྟ་བུར་ཉེ་བར་བརྟག།བར་སྐབས་དེར་ཡང་དགེ་སྦྱོངར་ནི།།།
ཡན་ལག་བདུན་པ་རྫོགས་པར་བྱ།།སྨོན་ལམ་ཤིན་ཏུ་རྒྱ་ཆེན་གདབ།།ཡང་ན་སྔར་གྱི་སྒོམ་པ་བསྒོམ།།དེ་ནས་ཟས་ཀྱི་དུས་དག་ཏུ།།སྙིང་པོ་མེད་པའི་ལུས་འདི་ལས།།སྙིང་པོ་དམ་པ་བཙལ་བྱ་ཞེས།།ལུས་ལ་གྲུ་ཡི་བློ་བཞག་ལ།།རྒྱགས་པ་བསྐྱེད་ཕྱིར་མི་བཟའ་ཞིང་།།རོ་ལ་
ཆགས་པས་མི་བཟའོ།།ཟས་ལ་ཆ་བཞིར་བགོ་བྱས་ཏེ།།དང་པོ་ལྷ་ལ་བཤོས་གཙང་དབུལ།།དེ་རྗེསོ་ཆོས་ཀྱི་སྲུང་མ་ལ།།གཏོར་མ་ཤིན་ཏུ་རྒྱ་ཆེན་གཏོང་།།རུང་གིས་ཟོས་ཤིང་འཐུངས་པ་ཡི།།ལྷག་མ་འབྱུང་པོ་ཀུན་ལ་སྦྱིན།།བར་སྐབས་དེར་ཡང་སྒྲུང་རྒྱུད་དང་།།ངོ་མཚར་ཅན་
གྱི་གྱི་གཏམ་ཡང་བྱ།།དེ་ནས་ལངས་ལ་ཅུང་ཞིག་བཅག།ཡང་ན་རྟེན་ལ་བསྐོར་བ་བྱ།།བཟླས་བརྗོད་གླེགས་བམ་ཀློག་པའམ།།ཡང་ན་བདེ་གཤེགས་གཟུགས་བརྙན་བྱ།།ཇི་སྲིད་རྡུལ་ནི་མ་བྱུང་བར།།དེ་སྲིད་སྐོར་བ་མ་ཡེངས་པར།།བྱས་ལ་སྨོན་ལམ་རྒྱ་ཆེན་གདབ།།མདོར་ན
མགོན་པོ་བྱམས་པ་ཡིས།།བཤད་པའི་ཆོས་སྤྱོད་བཅུ་པོ་རྣམས།།ཡིད་ནི་རབ་ཏུ་མ་གཡེངས་ཤིང་།།སྒྱུ་མ་ལྟ་བུར་དྲན་པས་སྤྱད།།གལ་ཏེ་ཡོད་ན་དགེ་འདུན་མཆོད།།ཡང་ན་བྱིས་པའི་སྟོན་མོ་བྱ།།མགོན་མེད་དག་ལ་སྦྱིན་པ་ནི།།རྣལ་འབྱོར་བསོད་ནམས་ཚོགས་སུ་འགྱུར།།ཉིན་
མོའི་བྱ་བ་རྫོགས་པ་དང་།།མཚན་མོའི་ཆ་ནི་དང་པོ་རུ།།ཆོས་ཉིད་སྤྲོས་པ་དང་བྲལ་ལ།།ཤེས་པའང་སྤོས་དང་བྲལ་བར་བཞག།མཚན་མོའི་གུང་ལ་བབ་པ་ན།།ལྡང་དང་སྣང་བའི་འདུ་ཤེས་ཀྱིས།།སེང་གེ་ཇི་ལྟར་ཉལ་བ་ལྟར།།དགེ་བའི་གཉིད་ནི་ལོག་པར་བྱ།།སྤྱིར

ནི་མཉམ་བཞག་སེམས་བརྟན་ན།།ལུས་ངག་དགེ་བ་གཙོར་མི་བྱ།།ཡང་ན་མཉམ་གཞག་མི་གསལ་ན།།འཇིག་རྟེན་མཐུན་འཇུག་བྱ་བའི་ཕྱིར།།ལུས་ངག་དགེ་བ་ཅི་ནུས་བྱ།།འཇིག་རྟེན་སེམས་དང་མ་མཐུན་ན།།འདི་ནི་བདག་གི་ཆོས་མིན་ཞེས།།བསམ་པ་བཟང་པོ་སྔོན་བཏང་ལ།།
འཇིག་རྟེན་ཡུལ་ཆོས་དྲི་བར་བྱ།།ནཻ་པ་ལ་ཡི་ཡུལ་དུ་ནི།།རང་གི་གྲོགས་པོས་བསྐུལ་ནས་བྱས།།གསང་སྔགས་ལུགས་ལ་མི་མོས་ན།།འདི་ལྟར་མཛོད་ཅིག་སྠཱ་བི་ར།།སྤྱོད་པ་བསྡུས་པའི་སྒྲོན་མ་སློབ་དཔོན་མཁས་པ་ཆེན་པོ་དཔལ་མར་མེ་མཛད་ཡེ་ཤེས་ཀྱིས་མཛད་པ་རྫོགས་སོ།།།